《和魏元明四月菊》
宋代·黄干

鹈鴂才鸣歇众芳，忽看佳菊变秋光。江头雨涨梅同熟，陇上风清麦正黄。

莫待重阳拚一醉，不愁长夏自微凉。篱根休遣儿曹见，又说梨花捧寿觞。

作者简介：（1152—1221）宋福州闽县人，字直卿，号勉斋。黄瑀子。少从朱熹学，熹以女妻之。及熹病重，以所著书授干，托传其学。以荫补官，历知新淦县、汉阳军、安庆府等，多有惠政。曾讲学于白鹿洞书院。后召为大理丞，不拜，归里授徒讲学以终。卒谥文肃。有《勉斋集》。